TECHNINĖ SPECIFIKACIJA – UŽDUOTIS
PUŠYNĖLIO GATVĖS DALIES UTENOJE STATYBOS TECHNINIO DARBO PROJEKTO PARENGIMAS IR PROJEKTO VYKDYMO PRIEŽIŪROS PASLAUGOS

1. Objekto pavadinimas: Pušynėlio gatvės dalies Utenoje statybos techninis darbo projektas ir projekto vykdymo priežiūra.
2. Užsakovas: Utenos rajono savivaldybės administracija, Utenio a. 4, LT – 28503, Utena.
3. Statytojas: Utenos rajono savivaldybė
4. [bookmark: _Hlk188001744]Statybos rūšis – nauja statyba (tikslinti projektavimo metu).
5. Statinio kategorija – neypatingasis/nesudėtingasis (tikslinti projektavimo metu)
6. Projektas rengiamas dviem etapais: pirma rengiami projektiniai pasiūlymai, vėliau - techninis darbo projektas.
7. Statybos vieta – Utenos miestas. Projektuojamas statinys žemės sklypuose, unik. Nr.: 4400-5697-6293, 4400-5995-7116, 4400-5697-3976, 4400-5717-5529, 4400-5700-3086, 4400-5700-9115, 4400-5995-7192 (sklypai pertvarkomi apjungiant).
8. Projekto tikslas: suprojektuoti Pušynėlio gatvės ruožą, kuris Pušynėlio gatvę sujungtų su Metalo gatve (pridedama projektuojamos gatvės vietos schema), su asfalto danga, gatvės apšvietimu, paviršinio vandens surinkimu ir nuvedimu uždaru būdu, nuovažomis į gretimus žemės sklypus ir teritorijas.
9. Pageidaujamos projektuojamo objekto charakteristikos, planuojami sprendiniai: 
9.1. Suprojektuoti gatvę, Ds kategorijos, 2 eismo juostų su asfaltbetonio danga, uždara paviršinio vandens surinkimo ir nuvedimo sistema ir gatvės apšvietimu.
9.2. Suprojektuoti LED tipo gatvės apšvietimo tinklus. Gatvės apšvietimo projekto dalies darbus organizuoti atskiru etapu.
9.3. Suprojektuoti nuovažas į gretimus žemės sklypus ir teritorijas.
9.4. Pėsčiųjų eismą organizuoti pėsčiųjų takų ar šaligatviu, dviračių eismą - kartu su transporto priemonių eismu.
9.5. Esant galimybei ir poreikiui suprojektuoti automobilių stovėjimo vietas.
10. Projektuotojas privalo:
10.1. Parengti statinio projektą taip, kad jis atitiktų Lietuvos Respublikos įstatymų, statybos ir kitų normatyvinių dokumentų privalomus reikalavimus ir nustatytas projektavimo technines ir specialias sąlygas;
10.2. Užsakovui pageidaujant patikslinti techninę užduotį, parengti reikalingus dokumentus prisijungimo sąlygoms gauti, gauti reikalingas prisijungimo ir inžinerinių tinklų iškėlimo sąlygas. Atlikti visuomenės informavimą apie numatomą statinių projektavimą ir visas su tuo susijusias procedūras (jei taikoma);
10.3. Kai statinio statyba numatoma kitų statinių apsaugos zonose arba kitose teritorijose, kuriose taikomi teisės aktuose nustatyti norminiai atstumai iki kitų statinių, gauti tų statinių savininkų rašytinius sutikimus arba statinių valdytojų, naudotojų rašytinius sutikimus, kai jie įgalioti tokius sutikimus pateikti.
10.4. Atsižvelgiant į projektuojamo statinio specifiką, užtikrinti, kad būtų numatytas projekto parengimui reikiamų tyrinėjimo darbų atlikimas;
10.5. Pėsčiųjų tako (šaligatvio) įrengimo projektiniai sprendiniai išskiriami atskiru darbų etapu (išskirti darbų ir medžiagų kiekių žiniaraštyje, atskirai įvertinti šio etapo skaičiuojamąją kainą);
10.6. Įvykdyti visus Techninės užduoties reikalavimus, įskaitant ir bet kokius kitus darbus, kurie nėra tiksliai apibrėžti Techninėje užduotyje, tačiau yra neatsiejamai susiję su Projektuotojo įvykdytinais Techninėje užduotyje nurodytais darbais;
10.7. Prioritetas turi būti teikiamas racionaliems bei ekonomiškai pagrįstiems sprendiniams, kurie užtikrintų efektyvų ir ekonomišką statinio eksploatavimą bei energijos išteklių naudojimą. 
11. Nurodymai sprendinių derinimui:
11.1. Projektas turi būti patvirtintas Užsakovo, taip pat Aplinkos ministerijos nustatyta tvarka turi būti patikrinta projekto sprendinių nustatytų reikalavimų atitiktis.
11.2. Visi Užsakovo pateikti pasiūlymai planuojamiems sprendimams projektuotojui neapriboja numatomų, atsiradusių kitų sprendimų ir darbų įvertinimo.
· projektavimo darbus atlikti ir pateikti techninio darbo projekto lygmenyje;
· projektuotojas privalo užduoties ir priedų pasiūlymus įvertinti pagal norminių dokumentų reikalavimus ir, esant neatitikimams, informuoti Užsakovą;
· prieš projektuotojui išpildant priimtus galutinius sprendimus, siūlomi variantai turi būti suderinti su Užsakovu.
12. Projekto apimtis, tekstų, brėžinių bei užrašų rišlumas ir detalumas, sprendinių detalumas turi būti pakankamas Užsakovo sumanymui suprasti, projekto ekspertizei atlikti, statinio statybos skaičiuojamajai kainai nustatyti, statinio statybos rangovui parinkti. Projektuotojo parengtas techninis darbo projektas turi būti pakankamai detalus, kad statybos darbų rangovas galėtų kaip įmanoma tiksliau įvertinti statybos darbų apimtį.
13. Projektuojant vadovautis: Statybos techniniu reglamentu STR 2.06.04:2014 „Gatvės ir vietinės reikšmės keliai. Bendrieji reikalavimai“, STR 1.04.04:2017 „Statinio projektavimas, projekto ekspertizė“, Automobilių kelių asfalto mišinių techninių reikalavimų aprašu TRA ASFALTAS 24, Automobilių kelių dangos konstrukcijos asfalto sluoksnių įrengimo taisyklėmis ĮT ASFALTAS 24, teritorijų planavimo dokumentais, visa technine dokumentacija, teisės aktais, taip pat jų naujausiais pakeitimais ir papildymais. Projektuotojui privalomi ir visi sutarties vykdymo metu naujai priimti teisės aktai, jeigu jie susiję su šio projekto įgyvendinimu.
14. Projektinė dokumentacija pateikiama Užsakovui tokios apimties:
14.1. 3 (trys) komplektai bylų su brėžiniais, techninėmis specifikacijomis, suvestinėmis, objektinėmis ir lokalinėmis sąmatomis bei darbų kiekių žiniaraščiais (Autocad brėžiniai pateikiami originaliu dwg formatu).
14.2. Pilną projekto, tame tarpe sąmatų, skaitmeninį variantą – 2 komplektus.
15. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktualia redakcija) 2 priedo 26.2 papunkčiu perkamos projektavimo paslaugoms taikomi ne mažiau kaip du šiame papunktyje nurodyti minimalūs aplinkos apsaugos kriterijai, ir 2 priedo 26.3 papunkčiu projektuojant kelio elementus, t. y. kelio ženklus, ženklinimą, gatvės apšvietimo įrangą, taikomi 2 priedo 27 ir 28 punktuose nurodyti minimalūs aplinkos apsaugos kriterijai.  
16. Perkamos paslaugos:
16.1. Būtini atlikti tyrimai: inžineriniai geodeziniai tyrimai, inžineriniai geologiniai ir geotechniniai tyrimai ir kiti techninėje užduotyje nenurodyti tyrimai, privalomi pagal teisės aktų reikalavimus.
16.2. Techninės užduoties (esant poreikiui tikslinti) ir/ar paraiškų prisijungimo sąlygoms ir specialiesiems reikalavimams gauti reikalingų dokumentų rengimas ir teikimas. 
16.3. Jei statytojo teisė įgyvendinama nesuformuotame valstybinės žemės sklype valstybinės žemės patikėtinio sutikimo gavimas ir besiribojančių žemės sklypų (teritorijų) savininkų ar valdytojų rašytinių sutikimų gavimas (kai privaloma vadovaujantis STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ 7 priedu).
16.4. Projektinių pasiūlymų rengimas ir statybą leidžiančio dokumento gavimas.
16.5. Rengiamo techninio darbo projekto dalių sąrašas:
16.5.1. Bendroji;
16.5.2. Architektūrinė;
16.5.3. Susisiekimo;
16.5.4. Vandentiekio ir nuotekų šalinimo;
16.5.5. Elektrotechnikos (gatvės apšvietimo);
16.5.6. Dujotiekio (pagal poreikį, atsižvelgiant į išduotas sąlygas);
16.5.7. Pasirengimo statybai ir statybos darbų organizavimo;
16.5.8. Statybos skaičiuojamosios kainos nustatymo;
16.5.9. ESO tinklų (pagal poreikį, atsižvelgiant į išduotas sąlygas);
16.6. Statinio projekto vykdymo priežiūros paslaugos ir projekto koregavimo paslaugos. Atsiradus neesminiams projekto pakeitimams projektuotojas įsipareigoja atlikti projekto korektūrą (parengti naują projekto laidą).
17.  Atsižvelgiant į statinio paskirtį, statybos rūšį, turi būti parengtos visos tam statiniui pastatyti ir naudoti būtinos projektinių pasiūlymų sudedamosios ir techninio darbo projekto dalys.
PRIDEDAMA. Projektuojamos Pušynėlio gatvės dalies Utenoje statybos vietos schema, 1 lapas.

PROJEKTUOJAMOS PUŠYNĖLIO GATVĖS DALIES UTENOJE STATYBOS VIETOS SCHEMA

